BBIK บวก 3% โบรกเคาะเป้า 150 บ. ชี้กำไร Q4 โต 41% ดันทั้งปีทะลุ 120 ลบ.
BBIK วิ่งต่อ 3% โบรกคาดกำไรไตรมาส 4/65 แตะ 30 ลบ. โต 41% คาดทั้งปี 126 ลบ. โต 90% อานิสงส์รับงานต่อเนื่อง ตุนแบ็กล็อกแน่น แนะนำราคาเป้าหมาย 150 บ.
BBIK วิ่งต่อ 3% โบรกคาดกำไรไตรมาส 4/65 แตะ 30 ลบ. โต 41% คาดทั้งปี 126 ลบ. โต 90% อานิสงส์รับงานต่อเนื่อง ตุนแบ็กล็อกแน่น แนะนำราคาเป้าหมาย 150 บ.
16 ธ.ค. 2565

ผู้สื่อข่าวรายงานว่า วันนี้ (16 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 11:18 น. อยู่ที่ระดับ 141.50 บาท ลดลง 3.50 บาท หรือ 2.54% สูงสุดที่ระดับ 143.50 บาท ต่ำสุดที่ระดับ 136 บาท ด้วยมูลค่าการซื้อขาย 67.77 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 4/65 อยู่ที่ 30 ล้านบาท เติบโต 41% จากงวดเดียวกันของปีก่อน แต่ลดลง 19% จากไตรมาสก่อน ยังเพิ่มสูงจากงวดเดียวกันของปีก่อนตามงานที่มากขึ้น แต่ลดลงจากไตรมาสก่อนจากคาดจะมีค่าใช้จ่ายพิเศษเกี่ยวกับดีลใหม่ 2 ดีล โดยประเมินกำไรปี 65 โตสูง 90% จากงวดเดียวกันของปีก่อน ที่ 126 และปี 66 ที่ 222 ล้านบาท เติบโต 76% จากงวดเดียวกันของปีก่อน โดย backlog ล่าสุดไตรมาส 3/65 อยู่ที่ 431 ล้านบาท นอกจากนี้ secure รายได้ถึงกลางปี 66 แล้ว อีกทั้งดีลใหม่ 2 ดีล (Innoviz ที่ทำด้าน ERP + VDD ที่พัฒนาซอฟท์แวร์และแอพ) จะเพิ่มบุคลากรเป็น 780 คน (จากปัจจุบัน 350 คน) และช่วยเสริมศักยภาพในการเติบโตและขยายฐานลูกค้าได้อีกมาก แนะนำราคาเป้าหมาย 150 บาท